( Jenný Björk Ragnarsdóttir ) Andsetning ( e. possession ) kallast það fyrirbæri þegar einstaklingur er talinn ( annað hvort af honum sjálfum eða öðrum ) vera heltekinn af yfirnáttúrulegum anda sem hefur áhrif á hugsun hans , hegðun og skapferli . Trúin á andsetningar kemur fram í mörgum fornum heimildum um menningu mannkynsins og í langflestum trúarbrögðum er að finna minni sem lýsa andsetningum . Aldrei hafa komið fram raunverulegar vísbendingar sem túlka mætti sem staðfestingu á tilvist anda eða að fólk geti verið andsetið í orðsins fyllstu merkingu . Einnig er hún enn útbreidd í einhverri mynd innan vissra trúarbragða í hinum vestræna heimi þótt verulega hafi dregið úr henni eftir tíma upplýsingaaldar . En hvers vegna hafa andsetningar loðað svo lengi við mannkynið ef enginn fótur er fyrir þeim í raunveruleikanum ? Einnig er vel þekkt að fólk sem sýnir einkenni rofins persónuleika ( e. dissociative identity disorder ) finnist það vera andsetið . Ýmsir sjúkdómar sem hafa áhrif á hugsun , hegðun , hreyfingar og skapferli gætu hafa verið talin merki um andsetningu . Það þarf ekki að vera í öllum tilfellum þó að vísast séu mörg dæmi komin til vegna hreinna blekkinga . Mannshugurinn er magnað fyrirbæri og margar sálfræðilegar rannsóknir hafa sýnt hvernig trú á andleg fyrirbæri geta haft líkamleg áhrif . Þekkt dæmi um þetta eru svokölluð lyfleysuáhrif ( placebo-áhrif ) sem úskýra af hverju töflur sem innihalda líffræðilega óvirk efni geta valdið líffræðilegum breytingum á fólki ef það trúir á virkni þeirra . Rannsóknir hafa sýnt að bara það eitt að fara í viðtal hjá sálfræðingi eða lækni getur haft jákvæð áhrif á heilsu og líðan burtséð frá meðferðinni . Það að einhver sinni manni og veiti athygli getur verið meðferð í sjálfu sér .